ฤดูกาล 1988–89 เป็นฤดูกาลที่ 87 ของแมนเชสเตอร์ยูไนเต็ดในฟุตบอลลีกและเป็นฤดูกาลที่ 14 ติดต่อกันในลีกสูงสุดของฟุตบอลอังกฤษ แม้จะจบการแข่งขันในฤดูกาล 1987–88 แมนเชสเตอร์ยูไนเต็ดไม่ได้เล่นในยูฟ่าคัพฤดูกาล 1988–89 เนื่องจากการห้ามสโมสรอังกฤษแข่งขันฟุตบอลยุโรปตั้งแต่เกิดเหตุการณ์ภัยพิบัติเฮย์เซล

มาร์ก ฮิวส์ อดีตกองหน้าของแมนเชสเตอร์ ยูไนเต็ด กลับสู่สโมสรอีกครั้งหลังจากค้าแข้งกับบาร์เซโลนาและไบเอิร์นมิวนิก จบฤดูกาลด้วยการเป็นนักฟุตบอลยอดเยี่ยมของพีเอฟเอ และยังเป็นผู้ทำประตูสูงสุดของยูไนเต็ดร่วมกับไบรอัน แมคแคลร์ด้วยการยิงไป 16 ประตูในทุกรายการ

ยูไนเต็ดพยายามเซ็นสัญญาคว้าตัวพอล แกสคอยน์จากนิวคาสเซิลยูไนเต็ด ในช่วงปิดฤดูกาล แต่แพ้ให้กับทอตนัมฮอตสเปอร์

ลี ชาร์ป ปีกซ้ายดาวรุ่งวัย 17 ปี เซ็นสัญญามาจากทอร์คีย์ยูไนเต็ด และกลายเป็นผู้เล่นกึ่งตัวจริง (ตัวจริงสลับกับตัวสำรอง) โดยลงเล่นได้ทั้งเแบ็คซ้ายและปีกซ้าย ลี มาร์ติน ฟูลแบ็กดาวรุ่งที่ประเดิมสนามให้กับสโมสรเมื่อปลายฤดูกาลที่แล้ว กลายเป็นผู้เล่นตัวจริงในแนวรับทั้งสองฝั่งในระหว่างฤดูกาล มาร์ก โรบินส์ กองหน้าดาวรุ่งประเดิมสนามเมื่อต้นฤดูกาลและลงเล่นให้ทีมชุดใหญ่ไป 10 นัด (ตัวจริง 1 นัด และตัวสำรอง 9 นัด) รัสเซลล์ เบียร์ดสมอร์ กองกลางดาวรุ่งยิงได้ 1 ประตูและ 2 แอสซิสต์ในเกมที่ยูไนเต็ดชนะลิเวอร์พูล 3–1 ในศึกแดงเดือดเมื่อวันที่ 1 มกราคม 1989 ในนัดประเดิมสนามของเขาให้กับทีมชุดใหญ่ของทีมปีศาจแดง แดเนียล เกรแฮม และโทนี กิลล์ กองกลางดาวรุ่งอีก 2 คนก็ถูกผลักดันขึ้นสู่ทีมชุดใหญ่ในระหว่างฤดูกาล แต่ลงเล่นเป็นครั้งคราว และกิลล์ได้รับบาดเจ็บข้อเท้าหัก ซึ่งในที่สุดเขาก็ตัดสินใจแขวนสตั๊ดด้วยวัยเพียง 22 ปี ยูลีอาโน มาโยรานา ปีกดาวรุ่งวัย 19 ปี เซ็นสัญญาจากฮิสตัน ซึ่งเป็นทีมนอกลีกด้วยราคา 30,000 ปอนด์ และลงเล่น 6 นัดให้กับทีมชุดใหญ่ รวมถึงทำผลงานได้ดีในเกมลีกที่เปิดบ้านเสมอกับอาร์เซนอล 1–1

จิม เลห์ตัน ผู้รักษาประตูมือหนึ่งคนใหม่ ทำผลงานได้ดีในฤดูกาลแรกเมื่อเขาเสียไปเพียง 35 ประตูจาก 38 นัดในลีก และเก็บได้ 15 คลีนชีต กลางฤดูกาลยังเซ็นสัญญากับมัล โดนากี กองหลังวัย 31 ปีจากลูตันทาวน์ และราล์ฟ มิลน์ กองกลางวัย 27 ปีจากบริสตอลซิตี เป็นฤดูกาลสุดท้ายของกอร์ดอน สตรักคัน ที่ออกจากสโมสรในเดือนมีนาคมโดยย้ายไปอยู่กับลีดส์ยูไนเต็ด คู่แข่งสำคัญของยูไนเต็ด และตามมาเมื่อจบฤดูกาลด้วยการออกจากสโมสรของนอร์มัน ไวต์ไซด์ กองกลางคนสำคัญที่ย้ายไปเอฟเวอร์ตัน และพอล แม็คกรัธ เซ็นเตอร์แบ็กที่ย้ายไปแอสตันวิลลา ขณะที่เรมี โมเสส แขวนสตั๊ดเนื่องจากอาการบาดเจ็บ

ยูไนเต็ดไม่ชนะ 9 นัดติดต่อกันโดยเสมอ 8 นัดและแพ้ 1 นัดตั้งแต่เดือนกันยายนถึงพฤศจิกายน ตามมาด้วยฟอร์มที่แข็งแกร่งในช่วงกลางฤดูกาลซึ่งยกระดับพวกเขาจากกลางตารางขึ้นไปอยู่ 3 อันดับแรก ก่อนที่จะทำผลงานได้อย่างน่าผิดหวังในช่วงปลายฤดูกาล ทำให้พวกเขาเลื่อนลงมาอยู่อันดับที่ 11 ของตาราง พวกเขาตกรอบลีกคัพก่อนกำหนดและตกรอบเอฟเอคัพในเดือนมีนาคม เมื่อพวกเขาพ่ายให้กับนอตทิงแฮมฟอเรสต์ที่โอลด์แทรฟฟอร์ดในรอบก่อนรองชนะเลิศเอฟเอ คัพ

เมื่อจบฤดูกาล ชัดเจนว่าทีมยูไนเต็ดต้องการการเสริมขุมกำลังเพื่อความสำเร็จในฤดูกาล 1989–90 เป็นเวลาหลายเดือนที่ยูไนเต็ดตกเป็นข่าวเชื่อมโยงกับการตามล่าลายเซ็นของนีล เว็บบ์ กองกลางทีมชาติอังกฤษผู้แสดงความปรารถนาที่จะออกจากนอตทิงแฮมฟอเรสต์หลังจากประสบความสำเร็จตลอด 4 ฤดูกาลที่ผ่านมา ในไม่ช้าพวกเขาก็ตกลงเซ็นสัญญาคว้าตัวเว็บบ์พร้อมกับข้อตกลงในการเซ็นสัญญาคว้าตัวไมค์ ฟีแลน กองกลางกัปตันทีมนอริชซิตี

นอกจากนี้ทาง แมนเชสเตอร์ยูไนเต็ด ยังได้ทำการเปลี่ยนแปลงชุดแข่งของทีมซึ่งใช้ไปจนถึงฤดูกาล 1989–90

พรีซีซัน
--------

มาร์ค ฮิวส์ กลับมาที่โอลด์แทรฟฟอร์ดในปี 1988 หลังจากค้าแข้งกับบาร์เซโลนาและไบเอิร์นมิวนิกด้วยค่าตัวเป็นสถิติสโมสรที่ 1.8 ล้านปอนด์ แต่พอล แกสคอยน์ ซึ่งเป็นเป้าหมายสำคัญอีกรายของเฟอร์กูสัน กลับปฏิเสธโอกาสย้ายมาแมนเชสเตอร์ยูไนเต็ด แม้ว่าจะมีข้อตกลงทางวาจาระหว่างเฟอร์กูสันและแกสคอยน์แล้วก็ตาม 
เฟอร์กูสันเซ็นสัญญาคว้าตัวจิม เลห์ตัน ผู้รักษาประตูจากแอเบอร์ดีน อดีตต้นสังกัดของเขาด้วยราคา 750,000 ปอนด์ มาเป็นผู้รักษาประตูมือหนึ่ง แทนที่การแขวนถุงมือของแกรี เบลีย์, คริส เทิร์นเนอร์ที่ทำผลงานได้ไม่ดีนัก และแกรี วอลช์ที่ได้รับบาดเจ็บบ่อยครั้ง

เหตุการณ์ประจำฤดูกาล
--------------------

ก่อนที่ฤดูกาลจะเริ่มต้น พอล แกสคอยน์ ปฏิเสธการเข้าร่วมทีมแมนเชสเตอร์ยูไนเต็ดโดยย้ายจากนิวคาสเซิลยูไนเต็ดไปร่วมทีมทอตนัมฮอตสเปอร์ด้วยค่าตัว 2 ล้านปอนด์ และยังพยายามคว้าตัวโรนัลด์ กุมัน สวีปเปอร์ของเปเอสเฟ ไอนด์โฮเฟิน ผู้ช่วยให้ทีมชาติเนเธอร์แลนด์คว้าแชมป์ยูโร 1988 และเปเอสเฟคว้าแชมป์ยูโรเปียนคัพ

นอร์มัน ไวต์ไซด์ และพอล แมคกรัธ ถูกขึ้นบัญชีขายเมื่อจบฤดูกาลที่แล้ว แต่ไม่มีสโมสรใดสนใจ อเล็กซ์ เฟอร์กูสันเซ็นสัญญาคว้าตัวมาร์ก ฮิวส์จากบาร์เซโลนาด้วยราคา 1.2 ล้านปอนด์ และซื้อจิม เลห์ตันจากแอเบอร์ดีนมาเป็นผู้รักษาประตูมือหนึ่งของสโมสรต่อจากคริส เทิร์นเนอร์ที่ย้ายไปเชฟฟีลด์เวนส์เดย์ กอร์ดอน สตรักคันเตรียมย้ายซบล็องส์ด้วยค่าตัว 100,000 ปอนด์ แต่ข้อตกลงล้มเหลว

เมื่อวันที่ 24 กันยายน 1988 เฟอร์กูสันให้โอกาสกับลี ชาร์ป ปีกดาวรุ่งวัย 17 ปี ที่ซื้อตัวมาจากทอร์คีย์ ยูไนเต็ด และมาร์ก โรบินส์ กองหน้าวัย 19 ปี ที่ดันขึ้นมาจากทีมเยาวชนให้ลงประเดิมสนามในนัดที่ยูไนเต็ดเปิดบ้านชนะเวสต์แฮมยูไนเต็ด 2–0 ในศึกดิวิชัน 1 ทำให้ยูไนเต็ดครองอันดับที่ 5 ของตารางโดยมีแต้มเท่ากับเซาแทมป์ตัน ตามหลังแชมป์เก่าอย่างลิเวอร์พูลและมิลวอลล์ที่เพิ่งเลื่อนชั้นเพียงแต้มเดียว และตามหลังจ่าฝูงของตารางอย่างนอริชซิตี 3 แต้ม อย่างไรก็ตามการไม่ชนะ 9 นัดติดต่อกันในลีก (เสมอ 8 แพ้ 1) ระหว่างวันที่ 1 ตุลาคมถึง 27 พฤศจิกายน 1988 ทำให้พวกเขาหล่นไปอยู่อันดับที่ 11 ของตาราง การไร้ชัยชนะในลีกจบลงในวันที่ 3 ธันวาคมด้วยการชนะ 3–0 เหนือชาร์ลตันแอธเลติก จากประตูของ ราล์ฟ มิลน์, ไบรอัน แมคแคลร์ และสตีฟ บรูซ ส่งผลให้พวกเขาขยับขึ้นไปอยู่อันดับที่ 9 ของตาราง

ขณะที่ยูไนเต็ดยังอยู่ในช่วงที่ไร้ชัยชนะ พวกเขาตัดสินใจขายปีเตอร์ ดาเวนพอร์ต กองหน้าตัวเก่งให้กับมิดเดิลส์เบรอด้วยราคา 700,000 ปอนด์ พวกเขายังล้มเหลวในฟุตบอลลีกคัพเมื่อพวกเขาแพ้ 1–2 ด้วยน้ำมือของวิมเบิลดันที่ Plough Lane ในรอบที่ 3 ไบรอัน แมคแคลร์ ยิงประตูเดียวของพวกเขาในนัดนี้ ขณะที่ทั้งสองประตูของวิมเบิลดันยิงโดยเทอร์รี กิบสัน อดีตกองหน้าของยูไนเต็ด

อเล็กซ์ เฟอร์กูสัน ยังคงสร้างทีมเพื่ออนาคตต่อไปโดยคว้าตัว พอล ดาลตัน กองกลางวัย 21 ปี จากแบรนดอน ยูไนเต็ด ทีมนอกลีกด้วยค่าตัว 20,000 ปอนด์ เขายังเซ็นสัญญาคว้าตัวยูลีอาโน มาโยรานา ปีกวัย 22 ปีจาก ฮิสตัน ซึ่งเป็นทีมนอกลีกด้วยราคา 30,000 ปอนด์

5 วันก่อนวันคริสต์มาส จีน บัสบี คู่ชีวิตของเซอร์แมตต์ บัสบี อดีตผู้จัดการทีมระดับตำนานของยูไนเต็ด เสียชีวิตหลังป่วยมาอย่างยาวนานในวัย 80 ปี

การแข่งขันสุดระทึกกับลิเวอร์พูลที่โอลด์แทรฟฟอร์ด ในวันปีใหม่ รัสเซล เบียร์ดสมอร์ กองกลางดาวรุ่งวัย 19 ปี ยิงประตูแรกของเขากับสโมสรและพาพวกเขาขึ้นไปอยู่อันดับ 6 ของตาราง ขณะที่ลิเวอร์พูลอยู่อันดับ 5 อาร์เซนอล และนอริชซิตีอยู่อันดับหัวตาราง

ไม่นานหลังแมตช์นี้ มีรายงานว่าแมนเชสเตอร์ยูไนเต็ดเป็นหนึ่งในสโมสรที่สนใจเซ็นสัญญากับนีล เว็บบ์ กองกลางทีมชาติอังกฤษของนอตทิงแฮมฟอเรสต์ ซึ่งบอกโดยไบรอัน คลัฟว่าเขาสามารถย้ายออกจากซิตีกราวด์ได้ในราคาประมาณ 1.5 ล้านปอนด์หลังจากระบุว่าเขาไม่ต้องการเซ็นสัญญาฉบับใหม่กับสโมสร

ภายในวันที่ 11 กุมภาพันธ์ ยูไนเต็ดขยับขึ้นไปอยู่อันดับที่ 3 ของตารางหลังจากชนะเชฟฟีลด์เวนส์เดย์ 2–0 แต่พวกเขายังคงตามหลังอาร์เซนอลจ่าฝูงของตาราง 11 แต้มและตามหลังนอริช อันดับ 2 8 แต้ม

แมนเชสเตอร์ยูไนเต็ดเข้าถึงรอบก่อนรองชนะเลิศเอฟเอคัพ (เป็นครั้งแรกนับตั้งแต่ที่พวกเขาคว้าแชมป์รายการนี้เมื่อ 4 ปีที่แล้ว) โดยเปิดบ้านชนะบอร์นมัท 1-0 เมื่อวันที่ 19 กุมภาพันธ์ 1989 จากประตูชัยของไบรอัน แมคแคลร์ในนาทีที่ 19 แต่พวกเขาตกรอบด้วยน้ำมือของนอตทิงแฮมฟอเรสต์เมื่อพวกเขาแพ้ 0–1 ในรอบก่อนรองชนะเลิศ

ฟอร์มในลีกของพวกเขาในช่วง 2 เดือนสุดท้ายแย่มากแพ้ 7 จาก 11 นัดสุดท้ายของฤดูกาลชนะเพียง 2 นัดเท่านั้น ในที่สุดเมื่อจบฤดูกาลพวกเขาก็จบอันดับที่ 11 ของตาราง อเล็กซ์ เฟอร์กูสันยังคงมุ่งมั่นที่จะเปลี่ยนทีมของเขาให้กลายเป็นทีมลุ้นแชมป์ลีก และหลังจากจบฤดูกาลเขาก็ได้เข้าร่วมการแข่งขันเพื่อคว้าตัวเทรเวอร์ สตีเว่น ปีกทีมชาติอังกฤษของเอฟเวอร์ตันที่มีชื่ออยู่ในบัญชีขายออกจากทีม แต่กลับพ่ายแพ้ต่อเรนเจอส์ที่ได้ลายเซ็นของสตีเว่นไป

ข้อเสนอ 660,000 ปอนด์สำหรับกองหลัง ฟิออเรนตินา และทีมชาติสวีเดน Glenn Hysen ได้รับการตอบรับ แต่เขาเลือกที่จะร่วมทีม ลิเวอร์พูล แทน

ผู้เล่นชื่อดังหลายคนยังถูกกล่าวถึงในสื่อในขณะที่เฟอร์กูสันพยายามเสริมความแข็งแกร่งให้กับทีมของเขา ได้แก่ พอล อินซ์ กองกลางของเวสต์แฮมยูไนเต็ด, แดนนี่ วอลเลซ ปีกของเซาแทมป์ตัน, นีล เว็บบ์ กองกลางของนอตทิงแฮม ฟอเรสต์ และ ไมค์ ฟีแลน กองกลางของนอริชซิตี

ผลงานตามฤดูกาล
--------------

ฟอร์มไม่คงเส้นคงวาของ แมนฯ ยูไนเต็ด เริ่มต้นจากการคว้าชัย 3 นัดติดต่อกัน; หลังจากชัยชนะ 2–0 เหนือเวสต์แฮมยูไนเต็ดในช่วงปลายเดือนกันยายน พวกเขาไม่ชนะอีกเลยจนกระทั่งต้นเดือนธันวาคม ติดต่อกันถึง 9 นัด (เสมอ 8 แพ้ 1) แมนเชสเตอร์ยูไนเต็ดยังทำสถิติชนะ 6 นัดจาก 7 นัดระหว่างวันเปิดกล่องของขวัญปี 1988 ถึง 11 กุมภาพันธ์ 1989 ก่อนที่ฟอร์มจะสะดุด ทำสถิติชนะอีกเพียง 3 นัดในฤดูกาลนี้

เนื่องจากสโมสรไม่ประสบความสำเร็จในลีก แฟนบอลจำนวนมากจึงเริ่มตระหนักว่าบอลถ้วยเป็นเพียงโอกาสเดียวที่จะประสบความสำเร็จ พวกเขาต้องเล่นเอฟเอ คัพ รอบที่ 3 ถึง 3 นัด จึงจะเอาชนะควีนส์พาร์กเรนเจอส์ ก่อนที่จะยิง 4 ประตูเอาชนะออกซฟอร์ดยูไนเต็ด ในรอบที่ 4 ในฤดูกาลนี้เกมเหย้าของยูไนเต็ดที่มีจำนวนผู้เข้าชมมากที่สุดมาจากเอฟเอคัพ เป็นนัดที่พบกับนอตทิงแฮมฟอเรสต์ของไบรอัน คลัฟในรอบที่ 6 หรือรอบก่อนรองชนะเลิศเมื่อวันที่ 18 มีนาคม 1989 ด้วยจำนวน 55,040 คน ก่อนที่จะจบลงด้วยการพ่าย 0–1 จากประตูชัยของแกรี พาร์กเกอร์ กองกลางคนใหม่ที่ย้ายมาจากฮัลล์ซิตี

แมนเชสเตอร์ยูไนเต็ด ก็ไม่ประสบความสำเร็จในลีกคัพฤดูกาลนี้เช่นกัน หลังจากเอาชนะร็อตเธอร์แฮมยูไนเต็ดอย่างมั่นใจในรอบที่ 2 ก่อนที่จะตกรอบด้วยน้ำมือของวิมเบิลดันในรอบที่ 3 เมื่อวันที่ 2 พฤศจิกายน 1988 ด้วยสกอร์ 1–2

ทีม
---

### ผู้รักษาประตู

* (1) สกอตแลนด์ จิม เลห์ตัน

### กองหลัง

* (4) อังกฤษ สตีฟ บรูซ
* อังกฤษ วิฟ แอนเดอร์สัน
* อังกฤษ โคลิน กิ๊บสัน
* เวลส์ เคลย์ตัน แบล็กมอร์
* ไอร์แลนด์เหนือ มัล โดนากี
* อังกฤษ ลี มาร์ติน
* อังกฤษ บิลลี การ์ตัน
* อังกฤษ ไมค์ ดักซ์บิวรี
* สาธารณรัฐไอร์แลนด์ พอล แมคกราธ

### กองกลาง

* (7) อังกฤษ ไบรอัน ร็อบสัน (c)
* (8) สกอตแลนด์ กอร์ดอน สตรัคคั่น
* อังกฤษ ลี ชาร์ป
* เดนมาร์ก เยสเปอร์ โอลเซ่น
* ไอร์แลนด์เหนือ นอร์มัน ไวต์ไซด์
* อังกฤษ พอล ดาลตัน
* เวลส์ เดนิออล เกรแฮม
* อังกฤษ รัสเซล เบียร์ดสมอร์
* สกอตแลนด์ ราล์ฟ มิลน์
* สาธารณรัฐไอร์แลนด์ เลียม โอ ไบรอัน

### กองหน้า

* (9) สกอตแลนด์ ไบรอัน แมคแคลร์
* (10) เวลส์ มาร์ก ฮิวส์
* อังกฤษ ปีเตอร์ ดาเวนพอร์ท
* อังกฤษ จูลิอาโน ไมโอรานา
* อังกฤษ มาร์ค โรบินส์

ซื้อขาย
-------

### ย้ายเข้า

| วันที่ | ตำแหน่ง | สัญชาติ | ผู้เล่น | จาก | ค่าตัว | หมายเหตุ |
| --- | --- | --- | --- | --- | --- | --- |
| 1988 | FW | เวลส์ | มาร์ก ฮิวส์ | สเปน บาร์เซโลนา | 1.8 ล้านปอนด์ | ซื้อกลับมา |
| 1988 | GK | สกอตแลนด์ | จิม เลห์ตัน | สกอตแลนด์ อเบอร์ดีน | 750,000 ปอนด์ |  |
| พฤศจิกายน 1988 | MF | อังกฤษ | พอล ดาลตัน | อังกฤษ แบรนดอนยูไนเต็ด | 20,000 ปอนด์ |  |
| Winger |  | Giuliano Maiorana | อังกฤษ ฮิสตัน | 30,000 ปอนด์ |  |
|

### ย้ายออก

| วันที่ | ตำแหน่ง | สัญชาติ | ผู้เล่น | ไป | ค่าตัว | หมายเหตุ |
| --- | --- | --- | --- | --- | --- | --- |
| 1988 | GK | อังกฤษ | คริส เทิร์นเนอร์ | อังกฤษ เชฟฟีลด์เวนส์เดย์ |  |  |
| 1988 | FW | อังกฤษ | ปีเตอร์ ดาเวนพอร์ต | อังกฤษ มิดเดิลส์เบรอ | 700,000 ปอนด์ |  |
| 1988 | Winger | เดนมาร์ก | เยสเปอร์ โอลเซน | ปล่อยตัว |  |
|

อ้างอิง
-------

1. ↑  "Manchester United Season 1988/89". StretfordEnd.co.uk. สืบค้นเมื่อ 4 April 2009.
2. ↑  "The spoilers top ten transfer snubs of all time". สืบค้นเมื่อ 3 April 2009.
3. ↑  "Aberdeen and Manchester United". คลังข้อมูลเก่าเก็บจากแหล่งเดิมเมื่อ 29 September 2008. สืบค้นเมื่อ 3 April 2009.

| * ด
* ค
* ก
ฤดูกาลแข่งขันของสโมสรฟุตบอลแมนเชสเตอร์ยูไนเต็ด |
| --- |
| 
* 1883–84
* 1884–85
* 1885–86
* 1886–87
* 1887–88
* 1888–89
* 1889–90
* 1890–91
* 1891–92
* 1892–93
* 1893–94
* 1894–95
* 1895–96
* 1896–97
* 1897–98
* 1898–99
* 1899–1900
* 1900–01
* 1901–02
* 1902–03
* 1903–04
* 1904–05
* 1905–06
* 1906–07
* 1907–08
* 1908–09
* 1909–10
* 1910–11
* 1911–12
* 1912–13
* 1913–14
* 1914–15
* 1915–16
* 1916–17
* 1917–18
* 1918–19
* 1919–20
* 1920–21
* 1921–22
* 1922–23
* 1923–24
* 1924–25
* 1925–26
* 1926–27
* 1927–28
* 1928–29
* 1929–30
* 1930–31
* 1931–32
* 1932–33
* 1933–34
* 1934–35
* 1935–36
* 1936–37
* 1937–38
* 1938–39
* 1939–40
* 1940–41
* 1941–42
* 1942–43
* 1943–44
* 1944–45
* 1945–46
* 1946–47
* 1947–48
* 1948–49
* 1949–50
* 1950–51
* 1951–52
* 1952–53
* 1953–54
* 1954–55
* 1955–56
* 1956–57
* 1957–58
* 1958–59
* 1959–60
* 1960–61
* 1961–62
* 1962–63
* 1963–64
* 1964–65
* 1965–66
* 1966–67
* 1967–68
* 1968–69
* 1969–70
* 1970–71
* 1971–72
* 1972–73
* 1973–74
* 1974–75
* 1975–76
* 1976–77
* 1977–78
* 1978–79
* 1979–80
* 1980–81
* 1981–82
* 1982–83
* 1983–84
* 1984–85
* 1985–86
* 1986–87
* 1987–88
* 1988–89
* 1989–90
* 1990–91
* 1991–92
* 1992–93
* 1993–94
* 1994–95
* 1995–96
* 1996–97
* 1997–98
* 1998–99
* 1999–2000
* 2000–01
* 2001–02
* 2002–03
* 2003–04
* 2004–05
* 2005–06
* 2006–07
* 2007–08
* 2008–09
* 2009–10
* 2010–11
* 2011–12
* 2012–13
* 2013–14
* 2014–15
* 2015–16
* 2016–17
* 2017–18
* 2018–19
* 2019–20
* 2020–21
* 2021–22
* 2022–23
* 2023–24

 |